पाएं अपने शहर की ताज़ा ख़बरें और फ्री ई-पेपरडाउनलोड करें
सरकारी अंग्रेजी माध्यम स्कूल में प्रवेश के लिए पोर्टल में ऑनलाइन फार्म भरने का ट्रॉयल तो हो गया है, लेकिन शनिवार को पोर्टल ओपन नहीं हुआ। कई लोगों ने घरों में ऑनलाइन माध्यम से आवेदन करना चाहा, लेकिन पोर्टल का लिंक नहीं होने के कारण प्रवेश फार्म नहीं भरे गए। लॉकडाउन के बाद जब च्वाईस सेंटर खुलेंगे, उसके बाद ऑनलाइन प्रवेश के लिए फार्म भरे जाएंगे । इधर, प्रवेश के लिए एक मई से आवेदन की प्रक्रिया शुरू होने की खबर पालकों को लग गई है, लेकिन लॉकडाउन के कारण सभी सेंटर बंद है । इससे पालकों की चिंता बढ़ गई है । हालांकि प्रवेश के लिए 30 मई तक समय है, यदि लॉकडाउन बढ़ा तो प्रवेश की तिथि आगे और बढ़ाई जाएगी । स्वामी आत्मानंद योजना के तहत इस साल जिले में पांच और नए सरकारी अंग्रेजी माध्यम स्कूल खुलेंगे । ऑनलाइन पोर्टल में प्रवेश के संबंध में नयापारा स्थित सरकारी अंग्रेजी माध्यम स्कूल की प्राचार्य अमी रूफस ने बताया कि 28 तारीख को प्रदेश स्तर पर पोर्टल का ट्रॉयल किया गया था । उस दौरान पोर्टल अच्छे से चल रहा था । 1 मई को शुरआत के लिए अभी तक कोई भी लिंक प्राप्त नहीं हुआ है । उन्होंने कहा कि अभी लॉकडाउन भी पालक आवेदन भी नहीं कर सकते हैं । इस बार प्रवेश के लिए ऑनलाइन आवेदन लिए जाएंगे ।
पांच नए सरकारी अंग्रेजी माध्यम स्कूल में 12 तक प्रवेश
जिले में स्वामी आत्मानंद योजना के तहत जिला मुख्यालय में एक सरकारी अंग्रेजी माध्यम स्कूल का संचालन किया जा रहा है । इस साल 5 और नए स्कूल का संचालन होना है । सभी स्कूलों में प्रवेश के लिए ऑनलाइन प्रक्रिया पालकों को अपनानी होगी । नए स्कूल में पहली से बाहरवीं तक प्रवेश दिया जाएगा, लेकिन जिला मुख्यालय के स्कूल में पहली कक्षा और दूसरी से बारहवीं तक रिक्त पदों में प्रवेश के लिए आवेदन लिए जाएंगे, क्योंकि पिछले साल स्कूल का संचालन होने से पहली से बाहरवीं तक प्रवेश लिया जा चुका है । इस साल परीक्षा नहीं होने के कारण पहली से ग्यारवहीं तक के छात्र-छात्राओं को प्रमोट कर दिया गया है । इसलिए पहली कक्षा में 40 पदों पर प्रवेश होगी, वहीं दूसरी से ग्यारहवीं तक रिक्त पदों में आवेदन मंगाए जाएंगे ।
6 मई तक लॉकडाउन
कोरोना की दूसरी लहर के चलते जिले में 6 मई सुबह 6 बजे तक लॉकडाउन है । इसके चलते स्कूल, कॉलेज, च्वाईस सेंटर, दुकान व सरकारी दफ्तर बंद है । संक्रमण को रोकने के लिए जिला प्रशासन ने जिले में लॉकडाउन कर दिया है । लॉकडाउन समाप्त होने के बाद ही सारी सेवाएं प्रारंभ होगी । बता दें कि कोरोना की भयावह स्थिति को देखते हुए शायद ही लॉकडाउन खुल पाएगा ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva bho_Deva hin_Deva zho_Hant eng_Latn